Ål kyrkje i Ål

Ål kyrkje er ei langkyrkje frå 1880 i Ål kommune i Buskerud fylke. Kyrkja vart oppført av Andreas Keitel etter teikningane for Nedstrand kyrkje. Kyrkja vart ombygd i 1959 etter planar av arkitekt Frederik Konow Lund. Då vart det nygotiske interiøret i kyrkja totalt endra, og inventaret frå byrjinga av 1700-talet vart teke i bruk att. Koret fekk ein kopi av taket frå stavkyrkja, som hadde stått i nærleiken og vorte rive i 1880, altså same året som Ål kyrkje vart teke i bruk. Gravkapellet vart teikna av Ole Stein og innvigd i 1947. I 1973 vart det gjort om til kyrkjestove. Ål kyrkje er prostikyrkje i Hallingdal prosti. Litteratur Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 515. ISBN 82-7527-022-7. Bakgrunnsstoff Sigrid Marie og Håkon Christie: Ål kirke i «Norges kirker» Terra Buskerud Ål kyrkjelege fellesråd Arkivert 2013-12-30 ved Wayback Machine. «Ål kyrkje i Ål». Kirkesøk. Den norske kyrkja. Al.no Ål kyrkje i Ål i kulturminnesok.no, nettstaden til Riksantikvaren Fotnotar